Το κόστος διαβίωσης εξαρτάται σε μεγάλο βαθμό από το κόστος των ενοικίων. Στο Βορρά τα ενοίκια είναι πιο ακριβά, ενώ στην κεντρική και στη νότια Ιταλία τα ενοίκια είναι πιο προσιτά και υπάρχει και η λύση της συγκατοίκησης, ώστε να μειωθεί περαιτέρω το κόστος διαμονής. Σύμφωνα με φοιτητές που σπουδάζουν στην Ιταλία, όσοι επιλέξουν τη συγκατοίκηση να υπολογίζουν κόστος 250-300 ευρώ το μήνα, ενώ όσοι επιλέξουν να μείνουν μόνοι τους να υπολογίζουν ένα ποσό της τάξης των 350-450 ευρώ το μήνα. Όσον αφορά το φαγητό , τα πανεπιστήμια διαθέτουν λέσχες σίτησης, (MENSA) που προσφέρουν δύο γεύματα ημερησίως, με κόστος από 1 ευρώ έως 5 ευρώ, ανάλογα με το εισόδημα του κάθε γονέα. Οι τιμές των προϊόντων στα σούπερ μάρκετ έχουν παραπλήσιες τιμές με την Ελλάδα.